**ELŐTERJESZTÉS**

A Gazdasági és Városstratégiai Bizottság

2018. október 15-i ülésére

**Javaslat átjárási szolgalmi jog gyakorlásával összefüggő döntés**

**meghozatalára vonatkozóan**

A Szombathely, Savaria tér 1/A-G. sz. Társasház tulajdonában álló 6531 hrsz-ú ingatlanra 1995. december 29. napján átjárási szolgalmi jog került bejegyzésre a 6538/5 és a 6530 hrsz-ú közterületek javára.

Szombathely Megyei Jogú Város Önkormányzata és a Szombathely, Savaria tér 1/A-G. sz. Társasház (6531 hrsz.) 2013. április 24. napján támogatási megállapodást kötött a szolgalmi joggal terhelt épületrész fenntartási és karbantartási költségeinek megtérítésére.

A megállapodás 3. pontjának megfelelően a Társasház 2018. szeptember 5. napján kelt levelében értesítette az Önkormányzatot arról, hogy el kívánja végezni a kapuszín homlokzati felújítását és festését, melyre vonatkozóan bruttó 201.000 Ft összegű árajánlatot fogadott el a lakóközösség. A Társasház kéri az Önkormányzat hozzájárulását (50%) a karbantartási, felújítási munkálatokhoz, melynek fedezete bruttó 100.500 Ft, a 2018. évi költségvetésben biztosítható.

Kérem a Tisztelt Bizottságot, hogy az előterjesztést megtárgyalni, és az átjárási szolgalmi jog gyakorlásával kapcsolatban dönteni szíveskedjék.

**Szombathely, 2018. október „ „**

**/: Illés Károly :/**

**Határozati javaslat**

 **/2018 .(X.15.) GVB sz. határozat**

A Gazdasági és Városstratégiai Bizottság az átjárási szolgalmi jog gyakorlásával összefüggő előterjesztést megtárgyalta, és az alábbi döntést hozta.

A Bizottság támogatja a Szombathely, Savaria tér 1/A-G. sz. Társasház (6531 hrsz.) szolgalmi joggal terhelt részén lévő kapuszín homlokzati felújítását és festését utólagos elszámolással, a „Szolgalmi joggal terhelt épületrész karbantartása” előirányzat terhére maximum bruttó 100.500 Ft összeggel, azzal a kitétellel, hogy a 2018. évi költségvetés a fedezetet biztosítja.

**Felelős:** Lendvai Ferenc**,** a Gazdasági és Városstratégiai Bizottság elnöke

(A végrehajtás előkészítéséért:

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:**

2018. évi költségvetés elfogadása